CELEX: C2007/042/67
Language: et
Date: 2007-02-24 00:00:00
Title: Kohtuasi T-407/06: 21. detsembril 2006 esitatud hagi — Zhejiang Aokang Shoes versus nõukogu

24.2.2007   
            
            
               ET
            
            
               Euroopa Liidu Teataja
            
            
               C 42/38
            
         21. detsembril 2006 esitatud hagi — Zhejiang Aokang Shoes versus nõukogu
   (Kohtuasi T-407/06)
   (2007/C 42/67)
   Kohtumenetluse keel: inglise
   Pooled
   
      Hageja: Zhejiang Aokang Shoes Co., Ltd (Oubei, Hiina) (esindajad: solicitor I. MacVay, R. Thompson, QC, ja barrister K. Beal)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada vaidlustatud määrus hagejat puudutavas osas;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on Hiina nahast jalatsite tootja ja eksportija, palub tühistada nõukogu 5. oktoobri 2006. aasta määrus (EÜ) nr 1472/2006, millega kehtestatakse teatavate Hiina Rahvavabariigist ja Vietnamist pärit nahast pealsetega jalatsite impordi suhtes lõplik dumpinguvastane tollimaks ning millega nõutakse lõplikult sisse kõnealuse impordi suhtes kehtestatud ajutine tollimaks (1).
   Hageja esitab oma hagi toetuseks üheksa väidet, millest esimesed viis on seotud pädevuse puudumisega, algmääruses (2) sätestatud oluliste menetlusnormide rikkumisega ning õiguspärase ootuse, kaitseõiguse ja võrdse kohtlemise põhimõtete rikkumisega.
   Lisaks leiab hageja, et temale kohaldatud dumpingumarginaal on arvutatud ekslikult ja diskrimineerivalt ja et vaidlustatud määrus on kehtetu ilmselge hindamisvea tõttu, mis on tehtud hagejale kehtestatud tollimaksude põhjendamisel kahju ulatuse ja kestusega.
   Edasi väidab hageja, et komisjon on rikkunud algmääruse artiklit 20, jättes hagejale korrektselt teatamata komisjoni poolt ajavahemikul 7. juulist kuni 28. juulini 2006 tehtud ettepanekutest lõplike meetmete olulise muutmise kohta.
   Viimasena väidab hageja, et vaidlustatud määrus rikub algmääruse artikli 2 lõiget 10, mis näeb ette kohustuse teha dumpingumarginaali hindamisel “õiglane võrdlus” ekspordihinna ja normaalväärtuse vahel.
   
      (1)  ELT 2006 L 275, lk 1.
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996 L 56, lk 1; ELT eriväljaanne 11/10, lk 45).